РЕЦИТАЛ ЗА ОСМИ МАРТ



**1.ДЕТЕ**

Од тол'ко лепих, најлепших речи,

да се исприча сто једна бајка,

ни једна нијетолико лепа,

толико нежна, као реч мајка.

**2.ДЕТЕ**

Њене ме руке најлепше грле

и брижне надамном увек стрепе,

зовнем ли само, мени хрле,

мамине руке, меке и лепе.

**3.ДЕТЕ**

Мамине руке косу ми сплићу,

њена ме љубав на пут спрема.

кад порастем, као мама бићу,

нико као она лепе руке нема.

**4.ДЕТЕ**

Мамине очи увек ме прате,

те очи добре, нада мном бдију,

кад оду, једва чекам да се врате,

оне за мене, увек осмех крију.

**5. ДЕТЕ**

Као у бајци која се воли,

снег се детињства меко сребри.

кад мене боли и њу заболи

и зато хвала, мајко теби.

**6. ДЕТЕ**

Зато од тол'ко најлепших речи,

да се исприча сто једна бајка,

једна је од свих за мене лепша,

једна је од њих само реч мајка.

**СВИ:**

Само један цвет

може да замени цео свет.

Тај један цвет леп као бајка

моја је мила мајка.

**1.ДЕТЕ**

Ноћу често кад већ заспим

и кад соба већ опусти,

ко латицу руже мама,

на мој образ цјелов спусти.

**2.ДЕТЕ**

Она моје мале туге

загрљајем топлим теши,

а свакој се мојој срећи

ко најлепшем дару смеши.

**3.ДЕТЕ**

Њени прсти као лахор,

пређу преко моје косе,

а њене ме приче лаке

у далека царства носе.

**4.ДЕТЕ**

Њена љубав мене греје,

њено срце за ме бије.

Знам, нада мном увек бдије

мајка биће најмилије.

**СВИ:**

Живите маме хиљаду лета,

живите срећне, лепоте пуне.

живите маме целога света,

живите животе, најлепше струне!

**1.ДЕТЕ**

Моја мама има нежне руке,

којима ми чешља плаву косу

и плете две витице.

Зато ћу јој поклонити,

први цветак љубичице.

**2.ДЕТЕ**

Моја мама има за мене велику љубав,

свакога дана, њом ме окружује.

Висибабу белу, ћерка јој дарује.

**3.ДЕТЕ**

Моја мама је љубичица плава!

**4.ДЕТЕ**

Моја мама је мајски цвет!

**5.ДЕТЕ**

Моја мама је лептир плави, мали!

**СВИ:**

Моја мамаје цео свет!

**1.ДЕТЕ**

Моја мама је најлепша на свету,

лепа је као башта у цвету,

као на плавом небу звездице,

као у школи чисте петице.

**2.ДЕТЕ**

Моја мама је и друг и мама,

она је кувар, собар и дама.

моја мама је права нај –мама,

када ми треба све може сама.

**3.ДЕТЕ**

Ја маму волим више од неба,

од чоколаде, воде и хлеба.

**4.ДЕТЕ**

Мама је цвет, мама је ружа,

она ми љубав увек пружа.

Све што купи деци даје,

а њој ништа не сотајке.

**СВИ:**

Очи су њене нежности пуне,

усне су топле, срећа с њих сја,

руке трепере ко нежне струне,

мамина срећа, то сам, ја.

**1.ДЕТЕ**

Волим је што је највише моја,

а и ја што сам највише њен.

Волим је што ми у свему годи

и што је рођена мене да роди.

**2.ДЕТЕ**

Волим је што је најдража моја,

а и ја што сам најдраже њено,

Волим је што је најбуднија стража

и што је рођена да буде најдража.

**3.ДЕТЕ**

Волим је што сам велико дете

а она тепа, малено моје.

Волим је што је најлепша бајка

и што је рођена да буде мајка.

**СВИ:**

Осмога марта Сунце се смеши,

Осмога марта цвеће се шета,

Срећан вам празник све мајке света.